Source: https://www.riigiteataja.ee/akt/821697
Timestamp: 2020-02-27 06:07:29+00:00
Document Index: 4478606

Matched Legal Cases: ['§ 42', '§ 65', '§ 7', '§ 8', '§ 9', '§ 10', '§ 11', '§ 12', '§ 13', '§ 17', '§ 14', '§ 15', '§ 16', '§ 17', '§ 18', '§ 12', '§ 13', '§ 19', '§ 20', '§ 21']

Statistikaameti põhimääruse kinnitamine – Riigi Teataja
Statistikaameti põhimääruse kinnitamine
Vastu võetud 26.07.2004 nr 130
RTL 2004, 102, 1652
jõustumine 01.08.2004
Muudetud järgmise aktiga: (kuupäev, number, avaldamine Riigi Teatajas, jõustumise aeg):
22.11.2004 nr 144 (RTL 2004, 147, 2242) 01.12.2004
Määrus kehtestatakse «Vabariigi Valitsuse seaduse» (RT I 1995, 94, 1628; 1996, 49, 953; 88, 1560; 1997, 29, 447; 40, 622; 52, 833; 73, 1200; 81, 1361 ja 1362; 87, 1468; 1998, 28, 356; 36/37, 552; 40, 614; 107, 1762; 111, 1833; 1999, 10, 155; 16, 271 ja 274; 27, 391; 29, 398 ja 401; 58, 608; 95, 843 ja 845; 2000, 49, 302; 51, 319 ja 320; 54, 352; 58, 378; 95, 613; 102, 677; 2001, 7, 16; 53, 305; 59, 358; 94, 578; 100, 646; 102, 677; 2002, 57, 354; 87, 505; 90, 520; 96, 563; 2003, 4, 22; 21, 122; 51, 349; 81, 542; 88, 590; 2004, 22, 148) § 42 lõike 1 alusel ning kooskõlas nimetatud seaduse § 65 lõike 2 punktiga 3.
(1) Statistikaamet (edaspidi amet) on Rahandusministeeriumi valitsemisalas tegutsev valitsusasutus, millel on juhtimisfunktsioon ja mis korraldab riiklikke statistilisi vaatlusi ja koordineerib riiklikku statistikat ning teostab riiklikku järelevalvet seaduses ettenähtud alustel ja ulatuses. Statistiliste meetodite valimisel on amet sõltumatu.
(1) Ameti kulud kaetakse riigieelarvest. Ameti eelarve kinnitab, muudab seda ja kontrollib selle täitmist rahandusminister.
(2) Ametil on oma nimega dokumendiplangid, mille kasutamise kord määratakse kindlaks ameti asjaajamiskorraga. Ameti struktuuriüksusel võib olla oma nimega dokumendiplank, kui see on ette nähtud struktuuriüksuse põhimääruses.
(3) Ametil on sõõrikukujuline 35-mm läbimõõduga pitsat, mille keskel on väikese riigivapi kujutis. Sõõri ülemist äärt mööda on sõna «Statistikaamet». Ameti struktuuriüksusel võib olla oma nimega lihtpitsat, kui see on ette nähtud struktuuriüksuse põhimääruses.
(4) Ametil on registreeritud logo ja nimimärk.
Amet on aruandekohustuslik rahandusministri ees, kes suunab ja koordineerib ameti tegevust ja teostab ameti üle teenistuslikku järelevalvet õigusaktidega sätestatud korras.
Amet asub Tallinnas. Ameti postiaadress on Endla 15, 15174 Tallinn.
AMETI TEGEVUSVALDKOND JA ÜLESANDED
Ameti tegevusvaldkonnaks on asjakohase statistilise informatsiooni tootmine riigi majanduse, rahvastiku, sotsiaalvaldkonna ja keskkonna seisundi ning selle muutuste kohta.
Ameti ülesanded on:
1) korraldada riiklikke statistilisi vaatlusi Vabariigi Valitsuse kinnitatud vaatluste loetelu alusel;
2) koordineerida ja metoodiliselt juhendada riikliku statistika tootmist;
3) analüüsida majanduse, rahvastiku, sotsiaalvaldkonna ja keskkonna riikliku statistikaga kaetust ning vajadusi;
4) arendada riikliku statistika tootmise metoodikat;
5) järgida rahvusvahelisi nõudeid riikliku statistika kajastamisel;
6) teha Euroopa Liidu omavahendite haldamiseks vajalikke käibemaksubaasi prognoosimise ja rahvusliku koguprodukti arvestusi;
7) tagada kogutud andmete kaitse;
8) ajakohastada ja laiendada riikliku statistika avaldamise süsteemi;
9) osaleda statistikaalaste õigusaktide eelnõude väljatöötamises;
10) toota statistikat muude tellimuste alusel ja finantseerimisel;
11) täita muid ametile õigusaktidega pandud ülesandeid.
AMETI STRUKTUUR JA STRUKTUURIÜKSUSTE ÜLESANDED
§ 7. Ameti struktuuri ja teenistujate koosseisu kinnitamine
Ameti struktuuri ja teenistujate koosseisu kinnitab ameti peadirektori ettepanekul rahandusminister oma määrusega.
§ 8. Ameti struktuuriüksus
Ameti struktuuriüksus on osakond.
§ 9. Ameti osakonnad
1) finantsplaneerimis- ja haldusosakond – koostada ameti eelarve ja jälgida selle täitmist, raamatupidamisarvestus, hallata ameti vara, koordineerida ameti tööplaanide, riiklike statistiliste vaatluste loetelu ja kirjelduste koostamist ning rahvusvahelist koostööd;
2) ettevõtlusstatistika osakond – teha ettevõtluse rahandus-, kaubandus-, kinnisvara-, investeeringu-, teenindus-, transpordi-, tööstus- ja energiastatistikat;
3) hinna- ja palgastatistika osakond – teha hinna- ja palgastatistikat ning korraldada ostujõu pariteedi rahvusvahelist võrdlusprogrammi;
4) majandusstatistika osakond – teha rahvamajanduse arvepidamise ja väliskaubanduse statistikat, keskkonna ja loodusvarade, metsamajanduse, kalamajanduse ja jahimajanduse statistikat, säästva arengu indikaatoreid, arvutada ELi omavahendite administreerimiseks vajalikku käibemaksubaasi;
5) valitsemis- ja finantssektori statistika osakond – rahvamajanduse ja finantsarvepidamine valitsemissektori ja finantsettevõtete kohta, valitsuse võla ja defitsiidi arvestus;
6) põllumajandusstatistika osakond – teha põllumajandusstatistikat, korraldada põllumajandusloendusi, pidada põllumajanduslike majapidamiste andmekogu;
7) rahvastikustatistika osakond – teha rahvastikustatistikat ja korraldada rahvaloendusi;
8) sotsiaalstatistika osakond – teha haridus-, teadus-, kultuuri-, õigus-, tervishoiu-, sotsiaalse kaitse ja sotsiaal-majanduslikku statistikat (heaolu, tööjõud, sissetulek), korraldada leibkonna- ja isiku-uuringuid;
9) statistika levi osakond – avaldamiseks ette valmistada, avaldada ja levitada riiklikku statistikat, informeerida tarbijaid selle olemasolust ja kättesaadavusest, saada tagasisidet tarbijatelt, arendada eri statistikavaldkondade koos esitamist, piirkondlikku statistikat ja geoinfosüsteeme, teha andmekogumiseks vajalik materjal kättesaadavaks veebilehel ja korraldada materjali trükkimist ja postitamist;
10) infotehnoloogia osakond – tagada IT strateegia väljatöötamine ja rakendamine, ameti infosüsteemide toimimine ja areng, korraldada andmebaaside infotehnoloogiline hooldamine, hooldada standardtarkvara, hooldada ja arendada eritarkvara, juhendada käsutajaid ja korraldada koolitust ja infoturvet;
11) andmete kogumise osakond – korraldada statistiliste andmete kogumist; korraldada juriidiliste ja füüsiliste isikute küsitlusi;
12) metoodika osakond – koordineerida ja täiustada riiklike statistiliste vaatluste metoodikat, rakendada statistilisi meetodeid, koordineerida mõistete ja klassifikaatorite, vaatluste kirjelduste ja andmebaaside sisualast tööd.
(2) Osakonna täpsemad ülesanded määratakse ameti peadirektori poolt kinnitatava osakonna põhimäärusega.
§ 10. Ameti struktuuriüksuse allüksused
(1) Ameti osakondade koosseisu võivad kuuluda talitused, kui need on rahandusministri kinnitatud struktuuris ette nähtud.
(2) Talituse ülesanded ja pädevus määratakse ameti peadirektori poolt kinnitatava talituse põhimäärusega.
(3) Ameti koosseisus võivad olla teenistujad, kes ei kuulu ühegi osakonna koosseisu ja kelle ülesanded ja alluvus määratakse peadirektori poolt kinnitatavate ametijuhenditega.
§ 11. Ameti juhtimine
Ametit juhib peadirektor, kelle nimetab ametisse ja vabastab ametist rahandusminister kantsleri ettepanekul.
§ 12. Peadirektor
(1) Ameti peadirektor:
1) juhib ameti tööd ning otsustab ja korraldab peadirektori asetäitjate, ameti struktuuriüksuste juhtide ning nõuniku kaudu ameti pädevusse kuuluvate ülesannete täitmist;
2) koordineerib, suunab ja kontrollib finantsplaneerimis- ja haldusosakonna, personalijuhi ja -spetsialisti, koolitusjuhi, peadirektori abi ja nõuniku tööd ning koordineerib ja suunab siseaudiitorite tegevust;
3) kinnitab ameti kodukorra, asjaajamiskorra, raamatupidamise sise-eeskirja ja muud ameti töökorraldust reguleerivad juhendid ning korrad, struktuuriüksuste põhimäärused, teenistujate ametijuhendid ja ametipalgad vastavuses õigusaktidega;
4) vastutab ameti põhiülesannete õiguspärase, otstarbeka ja õigeaegse täitmise eest ja annab aru rahandusministrile;
6) nimetab ametisse ja vabastab ametist ameti ametnikud ning sõlmib, muudab ja lõpetab ameti abiteenistujatega töölepinguid;
7) sõlmib lepinguid või volitab selleks teisi isikuid;
8) esitab rahandusministrile ettepanekuid ameti kulude eelarve kohta ning vastutab eelarve täpse ja otstarbeka täitmise eest;
9) täidab teisi talle seaduse või muude õigusaktidega pandud ülesandeid;
10) annab seaduse, Vabariigi Valitsuse määruse või korralduse ning rahandusministri määruse või käskkirja alusel teenistusalastes küsimustes käskkirju.
(2) Ameti peadirektor teeb ettekirjutusi ning otsuseid konkreetsete üksikjuhtude kohta riikliku järelevalve küsimustes.
[RTL 2004, 147, 2242; 01.12.2004]
§ 13. Peadirektori asetäitja
(1) Ameti peadirektoril on kaks asetäitjat, kes alluvad vahetult peadirektorile:
1) [Kehtetu - RTL 2004, 147, 2242; 01.12.2004];
2) peadirektori asetäitja statistika alal;
3) peadirektori asetäitja metoodika ja tehnoloogia alal.
1) koordineerib, suunab ja kontrollib rakenduslike õigusaktide väljatöötamist oma valdkonnas;
2) koordineerib, suunab ja kontrollib talle alluvate osakondade tööd;
3) tagab talle alluvate osakondade töö koordineerituse ameti teiste osakondadega;
6) asendab peadirektorit tema äraolekul selle määruse § 17 alusel;
7) osaleb ameti eelarve koostamisel;
8) osaleb ameti strateegilise arengukava koostamisel;
9) teeb ettepanekuid teenistujate edutamiseks, ergutuste kohaldamiseks ja distsiplinaarkaristuste määramiseks;
§ 14. [Kehtetu - RTL 2004, 147, 2242; 01.12.2004]
§ 15. Peadirektori asetäitja statistika alal
Peadirektori asetäitja statistika alal koordineerib, suunab ja kontrollib põllumajandus-, rahvastiku-, sotsiaal-, majandus-, ettevõtlus-, valitsemis- ja finantssektori statistika, hinna- ja palgastatistika osakonna ning referendi tööd.
§ 16. Peadirektori asetäitja metoodika ja tehnoloogia alal
Peadirektori asetäitja metoodika ja tehnoloogia alal koordineerib, suunab ja kontrollib infotehnoloogia, andmete kogumise, metoodika ja statistika levi osakonna ning referendi tööd.
§ 17. Peadirektori asendamine
Peadirektori äraolekul asendab teda peadirektori asetäitja metoodika ja tehnoloogia alal; peadirektori asetäitja metoodika ja tehnoloogia alal äraolekul asendab peadirektorit peadirektori asetäitja statistika alal; peadirektori asetäitja statistika alal äraolekul asendab peadirektorit selleks määratud osakonnajuhataja.
§ 18. Ameti struktuuriüksuste ja nende allüksuste juhtimine
(1) Ameti osakonda juhib osakonnajuhataja, kes allub vahetult kas peadirektorile tulenevalt käesoleva määruse § 12 lõike 1 punktist 1 või peadirektori asetäitjale tulenevalt käesoleva määruse § 13 lõike 3 punktist 2.
(2) Talitust juhib talitusejuhataja, kes allub vahetult osakonnajuhatajale.
(3) Ameti struktuuriüksuse ja selle allüksuse juht peab tagama tema juhitava üksuse põhimäärusega kinnitatud funktsioonide täitmise ja üksusele eraldatud ressursside sihipärase ja tegusa käsutamise. Selleks üksuse juht:
1) vastutab tema juhitava üksuse ülesannete õiguspärase, õigeaegse ja asjatundliku täitmise eest ning kontrollib temale alluvate teenistujate teenistuskohustuste täitmist;
2) osaleb arengustrateegiate ja tööplaanide väljatöötamisel ning juhib üksuse arenguplaanide koostamist;
3) annab talle alluvatele teenistujatele korraldusi üksuse ülesannete täitmiseks;
4) täidab temale kõrgemalseisva juhi antud korraldusi või teatab nende täitmise takistusest ning annab kõrgemalseisvale juhile aru üksuse tegevusest;
5) avaldab üksuse nimel arvamusi ja teeb kooskõlastusi kõrgemalseisva juhi ja teiste üksustega;
6) teeb kõrgemalseisvale juhile ettepanekuid üksuse koosseisu ja töökorralduse muutmiseks, üksuse teenistujate edutamiseks ning üksuse teenistujate palga, toetuste või distsiplinaarkaristuste määramiseks või ergutuste kohaldamiseks;
7) taotleb üksuse ülesannete täitmiseks vajalikke töövahendeid ja korraldab nende nõuetekohast hoidmist, hooldamist ja käsutamist;
8) taotleb üksuse teenistujatele täienduskoolitust teenistusülesannete tulemuslikumaks täitmiseks;
9) kirjutab alla üksuses koostatud kirjadele ja dokumentidele, millega ei võeta rahalisi ega muid varalisi kohustusi ega anta õigusi ega panda kohustusi ametivälistele isikutele, kui õigusakt ei sätesta teisiti.
(4) Ameti struktuuriüksuse ja selle allüksuse juhi täpsemad ülesanded, õigused ja kohustused määratakse kindlaks tema ametijuhendiga.
§ 19. Teenistuslik järelevalve
(1) Ameti peadirektor teostab seadusega ettenähtud korras teenistuslikku järelevalvet ameti struktuuriüksuste ja ameti teenistujate tegevuse üle.
(2) Ameti peadirektor võib teenistusliku järelevalve vahetu teostamise teha ülesandeks peadirektori asetäitjale, siseaudiitorile või ameti struktuuriüksuse juhile.
AMETI REGISTREERIMINE JA TEGEVUSE LÕPETAMINE
§ 20. Ameti registreerimine
Amet registreeritakse Vabariigi Valitsuse kehtestatud korras.
§ 21. Ameti ümberkorraldamine ja lõpetamine
Määrus jõustub 1. augustil 2004. a.